SET พรุ่งนี้รีบาวด์ ขณะตลาดรอผลประชุมเฟด
บล.ฟิลลิป มองตลาดพรุ่งนี้ (2 ธ.ค.) ยังมี upside จำกัด เนื่องจากต่างยังรอดูการประชุมคณะกรรมการนโยบายการเงินของธนาคารกลางสหรัฐ (FOMC) แต่หากดัชนีลงมาแถวแนวรับ 1,340 จุด มีโอกาสที่จะรีบาวด์ขึ้นได้ ส่วนแนวต้านให้ไว้ที่ 1,365 จุด
1 ธ.ค. 2558

น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยถึงตลาดหุ้นไทยวันนี้ (1 ธ.ค.) แกว่งตัวในกรอบแคบทั้งในแดนบวก-ลบ เนื่องจากตลาดไม่มีปัจจัยเด่น แม้แต่ตลาดหุ้นอื่นในภูมิภาคเอเชีย และตลาดในยุโรปต่างเคลื่อนไหวทั้งในแดนบวก-ลบเช่นกัน
อย่างไรก็ตาม ยังคงติดตามการประชุมธนาคารกลางยุโรป (ECB) ในวันที่ 3 ธ.ค.นี้ และตัวเลขการจ้างงานนอกภาคเกษตรของสหรัฐฯในวันศุกร์ ส่วนตลาดหุ้นไทยให้ติดตามการประมูลโครงการก่อสร้างรถไฟทางคู่ ช่วงชุมทางถนนจิระ-ขอนแก่น ในวันที่ 8 ธ.ค.นี้
ส่วนแนวโน้มการลงทุนในวันพรุ่งนี้ (2 ธ.ค.) ตลาดยังมี upside จำกัด เนื่องจากต่างยังรอดูการประชุมคณะกรรมการนโยบายการเงินของธนาคารกลางสหรัฐ (FOMC) แต่หากดัชนีลงมาแถวแนวรับ 1,340 จุด มีโอกาสที่จะรีบาวด์ขึ้นได้ ส่วนแนวต้านให้ไว้ที่ 1,365 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
PTT ปิดที่ 253.00 บาท ลดลง 3.00 บาท
JAS ปิดที่ 4.52 บาท ลดลง 0.14 บาท
AOT ปิดที่ 324.00 บาท เพิ่มขึ้น 13.00 บาท
PTTEP ปิดที่ 62.25 บาท ลดลง 3.00 บาท
TOP ปิดที่ 60.00 บาท เพิ่มขึ้น 1.50 บาท
 
ที่มา: สำนักข่าวอินโฟเควสท์